

**Individuálna výročná správa**

**obce Hostie za rok 2015**

****

OBSAH

[1 Identifikačné údaje 3](#_Toc419470257)

[2 Organizačná štruktúra obce 3](#_Toc419470258)

[3 Poslanie, vízie, ciele 4](#_Toc419470259)

[4 Základná charakteristika obce 5](#_Toc419470260)

[*4.1 Geografické údaje* 5](#_Toc419470261)

[*4.2 Demografické údaje* 6](#_Toc419470262)

[*4.3 Ekonomické údaje* 6](#_Toc419470263)

[*4.4 Symboly obce Hostie* 7](#_Toc419470264)

[*4.5 História obce Hostie* 7](#_Toc419470265)

[*4.6 Pamiatky* 8](#_Toc419470266)

[*4.7 Významné osobnosti obce* 8](#_Toc419470267)

[5 Plnenie funkcií obce 8](#_Toc419470268)

[*5.1 Výchova a vzdelávanie* 8](#_Toc419470269)

[*5.2 Kultúra* 9](#_Toc419470270)

[*5.3 Hospodárstvo* 9](#_Toc419470271)

[6 Informácia o vývoji obce z pohľadu rozpočtovníctva 9](#_Toc419470272)

[*6.1 Plnenie príjmov a čerpanie výdavkov za rok 2015* 10](#_Toc419470273)

[*6.2 Prebytok/schodok rozpočtového hospodárenia za rok 2015* 10](#_Toc419470274)

[*6.3 Rozpočet na roky 2016 - 2018* 11](#_Toc419470275)

[7 Informácia o vývoji obce z pohľadu účtovníctva 11](#_Toc419470276)

[*7.1 Majetok* 11](#_Toc419470277)

[*7.2 Zdroje krytia* 12](#_Toc419470278)

[*7.3 Pohľadávky* 12](#_Toc419470279)

[*7.4 Záväzky* 12](#_Toc419470280)

[8 Hospodársky výsledok za 2015 v € - vývoj nákladov a výnosov 12](#_Toc419470281)

[9 Ostatné dôležité informácie 13](#_Toc419470282)

[*9.1 Prijaté granty a transfery* 13](#_Toc419470283)

[*9.2 Poskytnuté dotácie* 14](#_Toc419470284)

[*9.3 Významné investičné akcie v roku 2015* 14](#_Toc419470285)

[*9.4 Predpokladaný budúci vývoj činnosti* 14](#_Toc419470286)

[*9.5 Udalosti osobitného významu po skončení účtovného obdobia* 14](#_Toc419470287)

# 1 Identifikačné údaje

Obec Hostie je samostatný územný samosprávny a správny celok Slovenskej republiky. Združuje osoby, ktoré majú na jej území trvalý pobyt. Obec je právnickou osobou, ktorá za podmienok ustanovených zákonom samostatne hospodári s vlastným majetkom a s vlastnými príjmami. Základnou úlohou obce pri výkone samosprávy je starostlivosť o všestranný rozvoj jej územia a potreby jej obyvateľov.

*Identifikačné údaje:*

Názov obce: Obec Hostie

Sídlo: Obecný úrad Hostie, č. 1, 951 94 Hostie

e-mail: obecnyurad@hostie.sk

Telefónne číslo: 037/6337121, 037/6337160

Faxové číslo: 037/6337121

IČO: 00307980

DIČ: 2021037876

Právna forma: obec

Webová stránka: www.hostie.sk

Obec ako samostatný územný samosprávny a správny celok sa riadi zákonom č. 369/1990 Zb. o obecnom riadení v znení neskorších doplnkov a ústavou Slovenskej republiky.

# 2 Organizačná štruktúra obce

Základnými volenými orgánmi obce sú obecné zastupiteľstvo a starosta obce. Výkonným orgánom obce je obecný úrad.

*Starosta* je štatutárnym orgánom obce v majetko-právnych vzťahoch, správnym orgánom v administratívnoprávnych vzťahoch a v pracovno-právnych vzťahoch je zamestnancom obce. Starostom obce Hostie je Mgr. Peter Štepianský.

*Hlavný kontrolór* má ako orgán obce významné a nezastupiteľné postavenie v oblasti samosprávy obce. Jeho postavenie je charakteristické pre **kontrolnú, dozornú a preverovaciu činnosť.** Úlohou hlavného kontrolóra je zabezpečiť kontrolu činnosti obce z hľadiska takých aspektov, akými sú **zákonnosť, účinnosť, účelnosť, hospodárnosť a efektívnosť** jej úkonov. Hlavným kontrolórom obce Hostie je Ing. Michal Pupák.

*Obecné zastupiteľstvo* (OZ) je zastupiteľský orgán obce zložený z 9 poslancov zvolených v priamych voľbách. Poslancami obecného zastupiteľstva obce Hostie sú:

* Mgr. Martin Benček – *zástupca starostu*
* Ing. Pavel Červený
* Ing. Daniel Benček
* Juraj Katrinec
* Štefan Pupák
* Branislav Varga
* Ján Sárka
* Mária Vidová
* JUDr. Ján Jonis

OZ sa v roku 2015 zišlo 8 krát a na zasadnutiach rokovalo o základných otázkach života obce.

OZ v obci Hostie si ako poradný orgán zriadilo *komisie*. Komisie OZ sú:

* Stavebná komisia a komisia pre životné prostredie, predsedom je p. Štefan Pupák
* Komisia pre ochranu verejného záujmu, predsedom je JUDr. Ján Jonis
* Kultúrna komisia, predsedom je Ing. Pavel Červený
* Športová komisia, predsedom je p. Branislav Varga
* Komisia pre školstvo, sociálne veci a zdravotníctvo, predsedkyňou je p. Mária Vidová
* Komisia pre verejný poriadok, predsedom je JUDr. Ján Jonis

Komisie OZ v Hostí sú poradným, iniciatívnym, kontrolným a pomocným orgánom obecného zastupiteľstva a starostu, ktoré pomáhajú riešiť konkrétne potreby a problémy obyvateľov a obecného úradu v obci. Úlohy komisií vymedzuje obecné zastupiteľstvo.

*Obecný úrad* je výkonným orgánom obecného zastupiteľstva a starostu obce. Zabezpečuje organizačné a administratívne veci obecného zastupiteľstva a starostu. Prácu obecného úradu organizuje starosta obce. Zamestnanci obecného úradu:

* Lýdia Horváthová – personálna pracovníčka, výber daní, vedenie pokladne
* Zuzana Turčanová – administratívna pracovníčka
* Mgr. Katarína Borčinová – ekonómka OcÚ
* Ing. Michal Pupák – kontrolór obce
* Štefan Belica – vodič
* Karol Šútor – správca vodovodu
* Michal Malý – robotník, údržbár
* Ondrej Komár – v rámci projektu úradu práce – údržba zelene a pomocné práce
* Ľubomír Fejfár – v rámci projektu úradu práce – údržba zelene a pomocné práce

# 3 Poslanie, vízie, ciele

Perspektívou a plánom obce Hostie je úspešná a príťažlivá obec pre svojich obyvateľov a návštevníkov, zaujímavá lokalita pre cestovný ruch, bývanie, trávenie voľného času a upravená, čistá obec s kvalitným životným prostredím, komplexnou technickou infraštruktúrou a profesionálnou správou.

Rýchlosť celkového rozvoja obce vo veľkej miere závisí od finančných možností obce, keďže aj možnosť získať verejné zdroje zo štrukturálnych fondov Európskej únie, Štátneho rozpočtu, či z rôznych podporných programov je podmienená schopnosťou obce spolufinancovať rozvojové projekty aj z vlastných zdrojov.

 Obec v súčasnosti zameriava pozornosť na prioritné oblasti mapujúce situáciu v obci a v rámci nich boli definované jednotlivé ciele:

***Zlepšenie spolupráce podnikateľských subjektov a obce***– spolupráca je dôležitým predpokladom rozvoja obce a vytvára predpoklady pre rozvoj jednotlivých firiem a ich podnikateľských aktivít. Realizácia tohto cieľa má slúžiť k prehĺbeniu vzájomných väzieb a postupnej tvorbe prostredia, ktoré bude následne umožňovať aktívne, vecné a zmysluplné zapojenie podnikateľov do samotného riadenia obce a naopak obec bude môcť podporovať a realizovať také aktivity, ktoré budú vychádzať z požiadaviek samotných podnikateľských subjektov, hlavne v oblasti pripravenosti fyzického prostredia pre ekonomické aktivity.

Opatrenia, ktoré obec uskutočňuje v snahe podporiť ekonomické aktivity sú do veľkej miery orientované na získavanie investícií. Je potrebné pristupovať k tvorbe podnikateľského prostredia strategickým spôsobom a rozložiť ju na dlhšie časové obdobie ako sa zameriavať len na individuálne projekty, ktoré síce prispejú k rozvoju ekonomiky ale sú len krátkodobé. Úlohou obce je tiež eliminovať faktory, ktoré by sťažovali podnikateľské aktivity, zabezpečiť a rozvíjať informácie zamerané na zapojenie súkromných ekonomických subjektov do verejných aktivít, vytváranie takých podmienok, ktoré budú zaujímavé, a ktoré prilákajú nové podnikateľské subjekty do obce.

***Rozvoj technickej infraštruktúry*** - kvalita vonkajšieho napojenia obce a priepustnosť v rámci obce spolu s existenciou technických sietí tvoria jeden zo základných nevyhnutných predpokladov pre sociálny a ekonomický rast obce. Sieť komunikácií v rámci obce je dostatočná, problematická je však ich kvalita a potrebné je tiež dobudovanie chodníkov popri komunikáciách.

Je tiež potrebné riešiť situáciu v oblasti likvidácie splaškových vôd. Základnými krokmi, ktoré už boli riešené sú projektové dokumentácie a cieľom postupné vybudovanie kanalizačnej siete. Čo sa týka zásobovania pitnou vodou, v súčasnosti je v riešení jej spoplatnenie, aby bolo možné zabezpečiť jej dostatok a kvalitu po celý rok.

Dôležitou časťou technickej infraštruktúry, na ktorú sa chce obec zamerať je verejné osvetlenie. Jeho rekonštrukciou by sa zvýšila energetická efektívnosť, bezpečnosť a znížila by sa energetická náročnosť prevádzky súčasnej sústavy verejného osvetlenia. Nové verejné osvetlenia s vyššou svetelnou účinnosťou by malo pozitívny vplyv na bezpečnosť v obci a minimalizovalo by riziko výskytu kriminality.

 ***Rozvoj sociálnej infraštruktúry*** - zlepšenie občianskej infraštruktúry v obci v rámci školstva, sociálnej starostlivosti a kultúry. Tiež rozvinúť kultúrne, športové a spoločenské tradície v obci, zlepšiť vzťah občanov k obci a k miestnym inštitúciám, vybudovať kvalitnú sociálnu infraštruktúru, zlepšiť vybavenosť bytovým fondom a tým zlepšiť podmienky občanom pre život v obci. Zlepšiť environmentálne povedomie občanov, ich participáciu na veciach verejných, zvýšiť ich záujem o starostlivosť o obec a motivovať ich k spolupráci pri riešení rozvojových problémov obce. Splnenie tohto cieľa je podmienkou pre zvýšenie kvality života v obci, jej atraktivity pre obyvateľov obce, pre migrujúce obyvateľstvo z okolia, pre návštevníkov a tiež aj pre prípadných investorov v oblasti ekonomických aktivít. Na splnenie je potrebné zlepšiť celkový stav budov, zlepšiť prístup ku kultúrnej infraštruktúre, zavádzanie nových druhov služieb, investičná a neinvestičná podpora obecných a školských zariadení, vytvorenie a rozvíjanie školských, mimoškolských, vzdelávacích a športových aktivít pre deti a mládež, organizovanie kultúrnych a spoločenských aktivít. Je v záujme obce zvyšovať povedomie a záujem obyvateľov o dianie v obci. Poskytnúť im viac možností využitia svojho voľného času v obci.

***Zlepšenie životného prostredia*** - jedným z dôležitých cieľov obce je zlepšovanie a skvalitňovanie životného prostredia, v ktorom obyvatelia obce žijú. Obec zabezpečuje triedený zber odpadu, napriek tomu problémom životného prostredia obce súdivoké skládky. Sú výsledkom nezodpovedného správania obyvateľov obce k životnému prostrediu a rovnako k prostrediu, v ktorom žijú. Okrem toho, že tieto skládky kazia vzhľad prostredia, na takýchto skládkach sa môžu vyskytovať aj nebezpečné odpady a komunálne odpady, ktoré ohrozujú a zaťažujú životné prostredie. Zneškodňovanie takýchto nelegálnych skládok je pre obec finančne veľmi náročné, preto je v jej záujme aby si každý obyvateľ obce uvedomil, že tvorbou nelegálnych skládok odpadu zaťažuje spoločný rozpočet obce a peniaze, ktoré obec vynaložila na likvidáciu a odstránenie nelegálnych skládok odpadu vzniknutých z hlúpeho a nezodpovedného konania obyvateľov, mohli byť vynaložené inak, napríklad pri skvalitňovaní a rozširovaní služieb pre občanov alebo v rozvoji infraštruktúry obce. Proti nelegálnym skládkam sa dá bojovať len občianskou uvedomelosťou a predbežnými opatreniami proti tvorbe nelegálnych skládok.

# 4 Základná charakteristika obce

 Obec je samostatný územný samosprávny a správny celok Slovenskej republiky. Obec je právnickou osobou, ktorá za podmienok ustanovených zákonom samostatne hospodári s vlastným majetkom a s vlastnými príjmami. Základnou úlohou obce pri výkone samosprávy je starostlivosť o všetstranný rozvoj jej územia a o potreby jej obyvateľov.

## *4.1 Geografické údaje*

Obec Hostie leží doline Hostianskeho potoka v severovýchodnej časti Žitavskej pahorkatiny na úpätí Tribeča. Nadmorská výška sa pohybuje v rozpätí 230 až 600 m.n.m., stred obce leží vo výške 240 m.n.m. Celková výmera katastrálneho územia je 2817 hektárov. Väčšia časť je zalesnená listnatým lesom.

Obec patrí do Zlatomoraveckého okresu a Nitrianskeho kraja. Obec Hostie je vzdialená od centra okresného mesta Zlaté Moravce 10 km.

Kataster obce Hostie hraničí:

* z juhovýchodu s katastrálnym územím obce Obyce
* z juhu v krátkom úseku s katastrálnym územím obce Machulince
* z juhozápadu s katastrálnym územím obce Topoľčianky
* zo severozápadu s katastrálnym územím obce Skýcov
* zo severu s katastrálnym územím obce Veľká Lehota
* zo severovýchodu s katastrálnym územím obce Jedľové Kostoľany

## *4.2 Demografické údaje*

Súpisy daňovníkov, domov a neskôr aj obyvateľov sú doložené už od začiatku 17. storočia, kedy v roku 1600 bolo v obci 25 zdanených domov a v roku 1714 žilo v obci 44 rodín. Prvé moderné sčítanie ľudu sa uskutočnilo v roku 1869. K 31.12.2015 mala obec Hostie 1 237 obyvateľov.

Vývoj počtu obyvateľov od roku 2000 do roku 2015

## *4.3 Ekonomické údaje*

 Z ekonomického hľadiska má veľký význam pre ďalší ekonomický rozvoj obce aktívna zložka obyvateľstva, a miera nezamestnanosti v obci. K 31.12.2015 bola miera nezamestnanosti v obci vo výške 8,1 % čo je pozitívny vývoj oproti roku 2014 kedy bola 9,7 %. Nezamestnanosť v okrese Zlaté Moravce bola v roku 2015 vo výške 9,69 %.

Vývoj nezamestnanosti v rokoch 2004 až 2015

## *C:\Documents and Settings\Obec Hostie\Desktop\pečať.jpg**4.4 Symboly obce Hostie*

 Pečať obce Erb obce Vlajka obce





Najstaršia zachovaná *pečať obce Hostie* na listine má datovanie v roku 1733, kedy si obec nechala vyhotoviť erbové pečatidlo, ktoré sa stalo predlohou erbu. Obec Hostie podľa vzoru mnohých poľnohospodárskych miest a obcí, si za svoj symbol zvolilo najtypickejšie poľnohospodárske nástroje – čerieslo (zvislé krájadlo na pluhu, resp. časť pluhu – radlica) a lemeš (rezná časť pluhu, ostrá kovová časť pluhu na vodorovné rezanie a podoberanie zeme pri orbe) – upozorňujúce na poľnohospodárstvom sa zaoberajúce obyvateľstvo obce.

*Erb obce Hostie* tvorí barokový štít zelenej farby, na ktorom sa z modrého trojvršia vypína strieborný dvojramenný kríž. Z ľavej strany kríža je kolmo postavené strieborné čerieslo a z pravej strany je strieborný lemeš. Nad čerieslom a lemešom je po jednej striebornej bodke. Erb obce Hostie je zapísaný v heraldickom registri Slovenskej republiky.

Obec vlastní aj *vlajku obce*, ktorá sa skladá zo štvorcov zelenej a bielej farby podľa heraldických pravidiel.

## *4.5 História obce Hostie*

Prvou písomnou zmienkou o obci je listina z roku 1332-1337, kde sa spomína obec s farou ako „ecclesia Sancte cruis“, čo sa môže preložiť ako „kostol svätého kríža“. Pôvod názvu obce nie je úplne jednoznačný. Jednou z povestí je, že po tatárskych vpádoch na územie Slovenska Uhorský kráľ Belo pozýva na zničené územia cudzích „hostí“, aby sa krajina opäť zaľudnila. Títo hostia prichádzajú na spustošené územia a zakladajú spolu s pôvodnými obyvateľmi nové osady. Podľa ďalšej povesti obec založili sluhovia pánov, ktorí prišli ako hostia k pánovi hradu Hrušov. Pán hradu dal pre týchto sluhov postaviť na mieste terajšej obce hostinec, okolo ktorého neskôr vznikla obec. V každej z povestí je v súvislosti so vznikom názvu spomínané slovo „hosť, hostia“, čo sa v miestnom nárečí povie „hostie“ a pravdepodobne podľa toho dostala svoje meno obec Hostie. Isté je, že obec Hostie je úzko spojená s existenciou hradu Hrušov, ktorý sa nachádza v jej katastri.

Obec Hostie mala v minulosti aj iné názvy. V roku 1388 je obec v listinách spomínaná ako Kereztwr, neskôr roku 1486 sa obec v darovacej listine kráľa Mateja spomína pod názvom Sythua-Kereszthwr, názov Hostye sa prvý krát uvádza v historických listinách až v roku 1773, existoval aj nemecký názov Hastein a v roku 1808 sa už stretávame s názvom Hostie, no zároveň aj s maďarským pomenovaním Keresztúr.

Okrem samotnej obce existovala aj samostatná obec hrušovské podhradie doložená v roku 1293 ako obec poddanská pod názvom Horsov, 1316 Hurusso, 1317 Hurusow, 1323 Hwrso, Hurussow, 1326 Horossow. Jej existencia nám nepriamo naznačuje, že po zániku tejto poddanskej obce sa pravdepodobne väčšina jej obyvateľov presunula nižšie a usídlila sa v obci Hostie. Táto obec sa spomína aj v roku 1387, 1388 pod názvom Hruscho Waaralya, ako kontinuálne osídlenie pri hrade Hrušov.

*4.6 Pamiatky*

 *Hrad Hrušov –* Na konci 13 storočia nás nepriamo informuje o existencii hradu údaj o ceste vedúcej popod „Horsov“ v klížskej listine z roku 1293. Výstavba hradu v priebehu posledného dvadsaťročia 13. storočia súvisí s časovo paralelným zánikom blízkeho románskeho hradu na Michalovom vrchu. Hrad bol postavený na kremencovom výbežku Tribečského pohoria a zo severu chránil Požitavie. Ako stavitelia hradu sa predpokladajú Čákovci. Po smrti Matúša Čáka sa majitelia hradu často menili, boli nimi aj Perényiovci, Ilsvayovci, ostrihomský biskup a iní. Obnovením ryžovania zlata v potokoch na hradnom území jeho strategický význam narastal. Počas kráľovského sprisahania v roku 1403 hrad násilne držia Kanizsaiovci. V druhej polovici 15. Storočia pod hrad patrilo 13 obcí. V rokoch 1504 – 1550 vlastní hrad zámožná rodina Salcerovcov zo Záblatia, z ktorej Ján prijal prímenie Hrušovský. Po dlhoročnom úsilí pánov zo susedných Topoľčianok sa v roku 1554 stávajú dedičnými vlastníkmi Hrušova. Po vymretí Topoľčianskovcov sa od roku 1615 novým majiteľom panstva stáva Ladislav Pethe z Heteša a neskôr vydajom jeho dcéry Anny za Pavla Rákocziho prechádza do rúk Rákocziovcov. V roku 1708 boli vojská Františka Rákocziho porazené a hrad zanikol po demolácii cisárskymi vojskami, tak ako ostatné pevnosti obsadené povstalcami

 *Kostol Povýšenia svätého kríža –* rímskokatolícky neskorobarokový kostol Povýšenia svätého kríža z roku 1798 bol postavený na mieste starého chrámu spomínaného v roku 1561. Kostol má značné umelecko – historické a architektonické hodnoty.

 *Pomník padlých v 1. svetovej vojne*

 *Pomník SNP z r. 1962*

*4.7 Významné osobnosti obce*

 *Belo Kapolka –* narodil sa 22.4.1935 v obci Hostie a zomrel 18.4.1994 v Starom Smokovci. Pochádzal z učiteľskej rodiny a študoval v Brne na Vojenskej technickej akadémii. Bol chatár, nosič, člen Horskej záchrannej služby, no predovšetkým spisovateľ. Prvé literárne diela začal uverejňovať už na začiatku 60. rokov 20. storočia. Tragicky zahynul na Hrebienku.

 *Doc. Ing. Milan Belica, PhD. –* narodil sa 19.12.1950. Je vysokoškolský pedagóg, ekonóm a regionálny politik. Od roku 2001 je predsedom Nitrianskeho samosprávneho kraja.

# 5 Plnenie funkcií obce

*5.1 Výchova a vzdelávanie*

 V súčasnosti výchovu a vzdelávanie detí v obci poskytuje Materská škola a Základná škola.

 *Materská škola*:

* Valéria Belicová – riaditeľka MŠ
* Magdaléna Magušinová – učiteľka MŠ
* Jana Čomorová – učiteľka MŠ
* Jana Pacalajová – učiteľka MŠ
* Mária Jenisová – upratovačka MŠ
* Patrícia Gáliková – v rámci projektu úradu práce – pomocné práce

*Základná škola*:

* Mgr. Darina Šútorová – riaditeľka ZŠ
* Mgr. Jana Barátová – učiteľka ZŠ
* PaedDr. Lenka Kmeťová – učiteľka ZŠ
* Mgr. Mária Gondová – učiteľka ZŠ
* Bc. Zuzana Gajdošová – asistentka učiteľky ZŠ
* Bc. Jana Matejová – vychovávateľka ZŠ
* Mgr. Anastázia Slivková – učiteľka náboženstva ZŠ
* Magdaléna Dodoková – upratovačka ZŠ
* Mgr. Simona Beková – v rámci projektu úradu práce – pomocné práce

*Školská jedáleň*:

* Elena Pupáková – vedúca školskej jedálne
* Michaela Sárková – hlavná kuchárka školskej jedálne
* Martina Nemešová – pomocná kuchárka školskej jedálne
* Ivana Ištoková – v rámci projektu úradu práce – pomocné práce

*5.2 Kultúra*

Spoločenský a kultúrny život v obci sa prevažne uskutočňuje v miestnom amfiteátri a v obecnom zariadení. V letnom období sa v miestnom amfiteátri uskutočňuje množstvo podujatí, ktoré majú niekoľkoročnú tradíciu.

Obec Hostie má zriadenú aj Obecnú knižnicu s množstvom knižničných jednotiek rôzneho žánru. Vedúca knižnice je Emília Šabová.

*5.3 Hospodárstvo*

Najvýznamnejší poskytovatelia služieb v obci:

* SALAJ, s. r. o. – výroba eurookien a stolárskych výrobkov
* AUTO SÁRKA – autodoprava, oprava áut, odťahová služba
* MINI MIX – pohostinské služby
* Hostianska bašta – pohostinské služby
* JÁGERKA – pohostinské služby
* Jednota COOP – predajňa potravín a zmiešaného tovaru
* Potraviny Jana Jonisová – predajňa potravín a zmiešaného tovaru
* A+V – predajňa potravín a zmiešaného tovaru
* Miro Králik – reštaurátorské sa maliarske služby
* K-trans Karol Švajčík – preprava dreva

Najvýznamnejší priemysel v obci:

* HOSTPLAST, s. r. o. – výroba plastových výrobkov a pílenie dreva
* UTILIS, s. r. o. – ťažba štrku
* LUKASTAV – stavebná firma
* STAVKROV – stavebná firma
* KOREKT – zámočníctvo
* REVYKA – výroba kartónových obalov

Najvýznamnejšia poľnohospodárska výroba v obci:

* BEGGAR, s. r. o. – živočíšna výroba, chov ošípaných
* AGROK – rastlinná a živočíšna výroba

# 6 Informácia o vývoji obce z pohľadu rozpočtovníctva

Základným nástrojom finančného hospodárenia obce bol rozpočet obce na rok 2015. Obec pre rok 2015 zostavila rozpočet podľa ustanovenia § 10 odsek 7 zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov. Rozpočet obce na rok 2015 bol zostavený ako prebytkový. Bežný rozpočet bol zostavený ako prebytkový a kapitálový rozpočet ako schodkový. Schodok kapitálového rozpočtu bol krytý prebytkom bežného rozpočtu. Schodok medzi príjmovými a výdavkovými finančnými operáciami bol krytý prebytkom bežného rozpočtu.

Rozpočet obce bol schválený obecným zastupiteľstvom dňa 10.12.2014 uznesením č. 3/1/2014.

* Prvá zmena rozpočtu bola schválená Rozpočtovým opatrením č. 1/2014 – rozhodnutím starostu obce zo dňa 31.3.2015.
* Druhá zmena rozpočtu bola schválená Rozpočtovým opatrením č. 2/2014 – uznesením OZ č. 44/5/2015 zo dňa 18.6.2015.
* Tretia zmena rozpočtu bola chválenáRozpočtovým opatrením č. 3/2014 – rozhodnutím starostu obce zo dňa 29.9.2015.
* Štvrtá zmena rozpočtu bola schválená Rozpočtovým opatrením č. 4/2014 – uznesením OZ č. 93/8/2015 zo dňa 10.12.2015.
* Piata zmena rozpočtu bola schválená Rozpočtovým opatrením č. 5/2015 – rozhodnutím starostu obce zo dňa 31.12.2015.

*6.1 Plnenie príjmov a čerpanie výdavkov za rok 2015*

|  |  |  |  |  |
| --- | --- | --- | --- | --- |
|  | **Rozpočet v €** | **Rozpočet****po zmenách v €** | **Skutočné****plnenie/čerpanie k 31.12.2015 v €** | **% plnenia/****% čerpania** |
| **Príjmy celkom** | **431 177,00** | **552 909,00** | **555 261,98** | **100,43** |
| z toho : |  |  |  |  |
| Bežné príjmy | 431 177,00 | 532 888,00 | 535 240,57 | 100,44 |
| Kapitálové príjmy | 0,00 | 6 021,00 | 6 021,41 | 100,01 |
| Finančné príjmy | 0,00 | 14 000,00 | 14 000,00 | 100,00 |
| **Výdavky celkom** | **431 177,00** | **552 909,00** | **544 964,57** | **98,56** |
| z toho : |  |  |  |  |
| Bežné výdavky | 380 641,00 | 474 286,00 | 466 356,35 | 98,33 |
| Kapitálové výdavky | 7 236,00 | 32 816,00 | 32 802,90 | 99,96 |
| Finančné výdavky | 43 300,00 | 45 807,00 | 45 806,32 | 100,00 |
| **Rozpočet obce**  | **0,00** | **0,00** | **10 297,41** |  |

## *6.2 Prebytok/schodok rozpočtového hospodárenia za rok 2015*

|  |  |
| --- | --- |
| **Hospodárenie obce** | **Skutočnosť k 31.12.2015 v EUR** |
| Bežné príjmy spolu | 535 240,57 |
| Bežné výdavky spolu | 466 356,35 |
| **Bežný rozpočet** | ***68 884,22*** |
| Kapitálové príjmy spolu | 6 021,41 |
| Kapitálové výdavky spolu | 32 802,90 |
| ***Kapitálový rozpočet***  | ***-26 781,49*** |
| Prebytok/schodok bežného a kapitálového rozpočtu | *42 102,73* |
| **Vylúčenie z prebytku**  |  |
| **Upravený prebytok/schodok bežného a kapitálového rozpočtu** | **42 102,73** |
| Príjmy z finančných operácií | 14 000,00 |
| Výdavky z finančných operácií | 45 806,32 |
| **Rozdiel finančných operácií** | ***-31 806,32*** |
| Príjmy spolu  | 555 261,98 |
| VÝDAVKY SPOLU | 544 965,57 |
| **Hospodárenie obce**  | 10 296,41 |
| **Vylúčenie z prebytku** |  |
| **Upravené hospodárenie obce** | **10 296,41** |

 **Prebytok rozpočtu** v sume **42 102,73** **€** zistený podľa ustanovenia § 10 ods. 3 písm. a) a b) zákona č. 583/2004 Z.z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov, ***upravený*** o zostatok finančných operácií v sume ***-31 806,32 €*** navrhujeme použiť na:

* tvorbu rezervného fondu vo výške 10 296,41 €

**Zostatok finančných operácií** podľa § 15 ods. 1 písm. c)zákona č. 583/2004 Z.z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov v sume **-31 806,32 €,** bol v roku 2015 krytý prebytkom bežného rozpočtu.

**Na základe uvedených skutočností navrhujeme skutočnú tvorbu rezervného fondu za rok 2015 vo výške 10 296,41 €.**

## *6.3 Rozpočet na roky 2016 - 2018*

*Príjmy celkom v €*

|  |  |  |  |  |  |
| --- | --- | --- | --- | --- | --- |
|  | Skutočnosť k 31.12.2014 | Skutočnosť k 31.12.2015 | Rozpočet na rok 2016 | Rozpočet na rok 2017 | Rozpočet na rok 2018 |
| Príjmy celkom | 462 511,26 | 555 261,98 | 471 610,00 | 468 661,00 | 468 661,00 |
| z toho: |  |  |  |  |  |
| Bežné príjmy | 447 836,89 | 535 240,57 | 471 610,00 | 468 661,00 | 468 661,00 |
| Kapitálové príjmy | 14 510,72 | 6 021,41 | 0,00 | 0,00 | 0,00 |
| Finančné príjmy | 163,65 | 14 000,00 | 0,00 | 0,00 | 0,00 |

*Výdavky celkom v €*

|  |  |  |  |  |  |
| --- | --- | --- | --- | --- | --- |
|  | Skutočnosť k 31.12.2014 | Skutočnosť k 31.12.2015 | Rozpočet na rok 2016 | Rozpočet na rok 2017 | Rozpočet na rok 2018 |
| Výdavky celkom | 447 820,24 | 544 965,57 | 471 610,00 | 427 693,00 | 423 993,00 |
| z toho: |  |  |  |  |  |
| Bežné výdavky | 387 159,28 | 466 356,35 | 403 117,00 | 392 040,00 | 392 540,00 |
| Kapitálové výdavky | 15 031,57 | 32 802,90 | 24 000,00 | 0,00 | 0,00 |
| Finančné výdavky | 45 629,39 | 45 806,32 | 44 493,00 | 35 653,00 | 31 453,00 |

# 7 Informácia o vývoji obce z pohľadu účtovníctva

## *7.1 Majetok*

|  |  |  |
| --- | --- | --- |
| **Názov** | **Stav k 31.12.2014** | **Zostatok k 31.12.2015** |
| ***Neobežný majetok spolu*** *z toho:* | **2 333 743,79** | **2 244 806,04** |
| Dlhodobý nehmotný majetok | 7 486,36 | 15 777,62 |
| Dlhodobý hmotný majetok | 2 102 789,16 | 2 005 560,15 |
| Dlhodobý finančný majetok | 223 468,27 | 223 468,27 |
| ***Obežný majetok spolu*** *z toho:* | **70 680,89** | **68 483,42** |
| Zásoby | 171,46 | 208,53 |
| Krátkodobé pohľadávky | 12 049,12 | 10 784,21 |
| Finančné účty | 58 460,31 | 57 490,68 |
| ***Časové rozlíšenie*** | **490,65** | **309,60** |
| **Spolu:** | **2 404 915,33** | **2 313 599,06** |

## *7.2 Zdroje krytia*

|  |  |  |
| --- | --- | --- |
| **Názov** | **Stav k 31.12.2014** | **Zostatok k 31.12.2015** |
| ***Vlastné zdroje krytia majetku*** *z toho:* | **1 055 550,82** | **1 036 404,80** |
| Nevysporiadaný VH minulých rokov | 1 040 973,81 | 1 055 550,82 |
| Výsledok hosp. za účtovné obdobie | 14 577,01 | -19 146,02 |
| ***Záväzky spolu*** *z toto:* | **680 995,41** | **630 985,05** |
| Rezervy | 1 000,00 | 1 000,00 |
| Zúčtovanie medzi subjektmi VS | 14 000,00 | 0,00 |
| Dlhodobé záväzky | 505 651,91 | 487 313,07 |
| Krátkodobé záväzky | 44 498,31 | 55 202,51 |
| Dlhodobý bankový úver | 115 845,19 | 87 469,47 |
| ***Časové rozlíšenie*** | **668 369,10** | **646 209,21** |
| **Spolu:** | **2 404 915,33** | **2 313 599,06** |

## *7.3 Pohľadávky*

|  |  |  |
| --- | --- | --- |
| Pohľadávky  | Stav k 31.12 2014 | Stav k 31.12 2015 |
| Pohľadávky do lehoty splatnosti  | 4 040,28 | 293,88 |
| Pohľadávky po lehote splatnosti | 8 008,84 | 10 490,33 |

## *7.4 Záväzky*

|  |  |  |
| --- | --- | --- |
| Záväzky | Stav k 31.12 2014 | Stav k 31.12 2015 |
| Záväzky do lehoty splatnosti  | 550 150,22 | 542 515,58 |

# 8 Hospodársky výsledok za 2015 v € - vývoj nákladov a výnosov

|  |  |  |
| --- | --- | --- |
| ***Názov*** | ***Skutočnosť k 31.12.2014*** | ***Skutočnosť k 31.12.2015*** |
| ***Náklady*** | ***506 151,77*** | ***613 829,23*** |
| 501 – Spotreba materiálu | 43 446,22 | 58 129,06 |
| 502 - Spotreba energie | 29 604,11 | 31 160,28 |
| 511 - Opravy a udržiavanie | 13 081,94 | 52 527,60 |
| 512 - Cestovné | 199,51 | 266,02 |
| 513 - Náklady na reprezentáciu  | 1 219,42 | 1 016,41 |
| 518 - Ostatné služby  | 44 356,49 | 52 528,29 |
| 521 - Mzdové náklady  | 170 635,17 | 195 360,65 |
| 524 - Zákonné sociálne poistenie | 59 313,68 | 67 412,96 |
| 527 - Zákonné sociálne náklady | 11 091,98 | 11 493,15 |
| 538 - Ostatné dane a poplatky | 215,00 | 243,00 |
| 541 – Zost. cena predaného dlhod. NM a dlhod. HM | 253,45 | 4 488,65 |
| 542 - Predaný materiál | 502,26 | 506,40 |
| 544 - Zmluvné pokuty a penále | 13,50 | 5,94 |
| 545 – Ostatné pokuty, penále a úroky z omeškania | 30,00 | 0,00 |
| 546 – Odpis pohľadávky | 0,00 | 0,98 |
| 548 - Ostatné náklady na prevádzkovú činnosť | 1 398,93 | 2 999,48 |
| 551 - Odpisy DNM a DHM | 113 771,45 | 117 542,00 |
| 553 - Tvorba ostatných rezerv | 1 000,00 | 1 000,00 |
| 558 - Tvorba ostatných opravných položiek | 31,54 | 79,26 |
| 562 - Úroky | 10 566,12 | 9 074,09 |
| 568 - Ostatné finančné náklady | 3 622,25 | 3 895,43 |
| 585 – Náklady na trans. z rozp obce ostat. subj. VS | 967,20 | 1 164,30 |
| 586 – Náklady na trans. z rozp. obce subj. mimo VS | 0,00 | 2 200,00 |
| 587 - Náklady na ostatné transfery | 827,02 | 820,97 |
| 591- Splatná daň z príjmov | 4,53 | 4,31 |
| ***Výnosy*** | ***520 728,78*** | ***594 683,21*** |
| 602 - Tržby z predaja služieb | 24 726,12 | 27 864,60 |
| 632 - Daňové výnosy samosprávy | 275 774,89 | 310 430,28 |
| 633 - Výnosy z poplatkov  | 19 935,06 | 19 137,28 |
| 641 – Tržby z predaja dlhod. NM a dlhod. HM | 510,72 | 233,40 |
| 642 - Tržby z predaja materiálu | 502,26 | 506,40 |
| 648 - Ostatné výnosy z prevádzkovej činnosti | 33 534,88 | 33 350,76 |
| 653 - Zúčtov. ostat. rezerv z prevádzkovej činosti | 18 919,77 | 1 000,00 |
| 657 - zúčtov. zákon. oprav. pol. z prevádzkovej činnosti | 20,57 | 0,00 |
| 662 - Úroky | 29,04 | 32,68 |
| 668 – Ostatné finančné výnosy | 165,00 | 0,00 |
| 693 - Výnosy samosprávy z bežných transferov zo ŠR | 104 911,27 | 157 213,04 |
| 694 - Výnosy samosprávy z kapit. transferov zo ŠR | 36 033,00 | 39 529,00 |
| 697 - Výnosy samos. z bež. transferov od ostat. subj. mimo VS | 1 008,20 | 729,77 |
| 698 - Výnosy samos. z kap. transferov od ostat. subj. mimo VS | 4 658,00 | 4 656,00 |
| ***Hospodársky výsledok*** | ***14 577,01*** | ***-19 146,02*** |

Hospodársky výsledok záporný v sume -19 146,02 € bol zúčtovaný na účet 428 – Nevysporiadaný výsledok hospodárenia minulých rokov.

# 9 Ostatné dôležité informácie

## *9.1 Prijaté granty a transfery –* v roku 2015 obec prijala nasledovné granty a transfery

|  |  |  |
| --- | --- | --- |
| **Poskytovateľ** | **Suma v €** | **Účel** |
| OÚ Nitra – odbor školstva | 101 722,00 | Základná škola |
| OÚ Nitra – odbor školstva | 1 362,00 | Vzdelávacie poukazy |
| OÚ Nitra – odbor školstva | 2 604,00 | Predškolská výchova |
| OÚ Nitra – odbor školstva | 318,00 | Žiaci so SZP |
| OÚ Nitra – odbor školstva | 5 897,00 | Zdravotný asistent učiteľa |
| OÚ Nitra – odbor školstva | 264,00 | Príspevok na učebnice |
| ÚPSVaR | 635,26 | Stravovanie pre deti – hmotná núdza |
| ÚPSVaR | 116,20 | Školské potreby – hmotná núdza |
| ÚPSVaR | 2 301,60 | Rozvoj zamestnanosti § 50 j ZŠ |
| ÚPSVaR | 8 283,43 | Rozvoj zamestnanosti § 54 |
| Okresný úrad Nitra | 398,97 | REGOB |
| Okresný úrad Nitra | 26,40 | Skladník CO |
| OÚ Nitra | 640,00 | Referendum 2015 |
| OÚ ŽP Nitra | 113,20 | Životné prostredie |
| VÚC Nitra | 716,00 | Festival DH |
| VÚC Nitra | 500,00 | Memoriál |
| MF SR | 2 500,00 | Výmena okien na OÚ |
| MF SR | 10 000,00 | Zateplenie kultúrneho domu – výmena okien |
| Úrad vlády SR | 10 000,00 | Rekonštrukcia školy - havarijný stav |
| Lesy SR | 9 000,00 | Opravy miestnych komunikácií |
| Podnikatelia  | 570,00 | Sponzorstvo na kultúrne a športové akcie |
| PD Tvrdošovce | 159,77 | Jablká, jablková šťava |
| **Spolu** | **158 127,83** |  |

Granty a transfery boli účelovo viazané a boli použité v súlade s ich účelom.

## *9.2 Poskytnuté dotácie*

Obec v roku 2015 poskytla dotácie v súlade s VZN č. 1/2015 o podmienkach poskytovania dotácií z prostriedkov obce Hostie, právnickým osobám na podporu všeobecne prospešných služieb a na všeobecne prospešný účel.

|  |  |  |  |
| --- | --- | --- | --- |
| **Žiadateľ dotácie** | **Poskytnuté finančné prostriedky** | **Použité finančné prostriedky** | **Rozdiel** |
| Športový klub Slovan Hostie – bežné výdavky na prevádzku | 2 200,00 € | 2 200,00 € | 0,00 € |
| Mesto Zlaté Moravce – Centrum voľného času – bežné výdavky | 60,00 € | 60,00 € | 0,00 € |
| *SPOLU* | *2 260,00 €* | *2 260,00 €* | *0,00 €* |

 Športovému klubu bolo zabezpečené aj bezplatné využívanie miestneho ihriska vo vlastníctve obce. K 31.12.2015 boli vyúčtované všetky dotácie, ktoré boli poskytnuté v súlade s VZN č. 1/2015 o podmienkach poskytovania dotácií.

## *9.3 Významné investičné akcie v roku 2015*

Medzi najvýznamnejšie investičné akcie obce Hostie v roku 2015 patrili:

* Obstaranie ostat. nehmot. aktív – Úzmený plán – za rok 2015 v hodnote 8 979,26 € a v celkovej hodnote 16 465,62 €
* Kamerový systém v hodnote 17 810,76 €

## *9.4 Predpokladaný budúci vývoj činnosti*

Obec Hostie plánuje v nasledujúcich rokoch rekonštrukciu sociálnych zariadení v materskej škole, rekonštrukciu obecných budov a výstavbu sociálnych zariadení v areály futbalového ihriska a v miestnom amfiteátri.

## *9.5 Udalosti osobitného významu po skončení účtovného obdobia*

Po ukončení účtovného obdobia nenastali žiadne udalosti osobitného významu, ktoré by bolo potrebné uviesť v tejto výročnej správe

Táto výročná správa sa vyhotovuje za účtovné obdobie od 1.1.2015 do 31.12.2015.

Účtovná závierka bola odovzdaná metodikovi pre účtovníctvo na Daňovom úrade v Nitre v elektronickej forme v zákonom stanovenom termíne.

Hostie 12.05.2016

Vypracovala: Mgr. Katarína Borčinová

Mgr. Peter Štepianský

 starosta obce

Prílohy:

* Individuálna účtovná závierka: Súvaha, Výkaz ziskov a strát, Poznámky
* Výrok audítora k individuálnej účtovnej závierke